text: I Fredericia er de oppe på lakridserne 
  28 februar 2015 kl. 16.37
  Lakridsentusiaster strømmede i dag til Fredericia. Her var der nemlig lakridsfestival.
  Der findes musik-, blomster- og naturligvis også lakridsfestivaler. Den er i disse dage i gang i København, men noget af festivalen er også rykket længere vestpå til Fredericia.
  Her fik gæsterne i dag mulighed for at lave egen lakrids og gå på opdagelse i, hvordan man skaber sin egen favoritlakrids. For kokke trakterede nemlig hele dagen med smagsoplevelser ud i lakridsens verden.
  - Lakrids er det nye sort. Lakridsfestivalen er en hyldest til smagen af lakrids og her tilbyder vi en guidet tur igennem den her smag, siger Eva Vedel en af arrangørerne bag.
  Der var med andre ord lakrids udover det hele hos Electrolux? showroom i Fredericia i dag. Så vidt vides, var der ingen der dog havde lakrids mellem tæerne.
  Hør arrangør Eva Vedel fortæller om dagens arrangement her.
  